স্বপ্নের ফর্মে এখন বিরাট কোহলি। অস্ট্রেলিয়ার মাটিতে দিল্লির ছেলের ব্যাট কথা বলছে। যে ফর্মে এখন বিরাজ করছেন কোহলি, তাতে মধ্যরাতের অন্ধকারেও খুব সহজেই ব্যাট করতে পারবেন তিনি। আলোর কোনও দরকারই হবে না। এ কথা বলেছেন ভারতের প্রাক্তন অধিনায়ক সুনীল গাভাসকর। 
সত্যি সত্যিই টি টোয়েন্টিতে কোহলি দুরন্ত ব্যাটিং করছেন। শুক্রবারও ৩৩ বলে ৫৯ রান করেন কোহলি। প্রথম টি টোয়েন্টিতেও কোহলি-রাজ চলেছিল বাইশ গজে। সানি বলছেন, ‘‘কোহলি এই মুহূর্তে দারুণ ফর্মে রয়েছে। একজন খেলোয়াড় এরকম স্বপ্নই দেখতে পারে। মাঝরাতের অন্ধকারেও ও এখন ব্যাট করতে পারবে। অস্ট্রেলীয়রা কোহলিকে আউটই করতে পারছে না। কখন ভুল করবে কোহলি, সেই অপেক্ষায় থাকতে হচ্ছে অস্ট্রেলিয়াকে।’’